Cuneiform Tablet TC 3 2
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma ku-ra-ra i-dí-a-šur ù al-pì-lí i-na 6 šu-uq-lá-tim ku-nu-ki ša a-lim{ki} ša al-pì-a ub-lá-ni ni-is-ni-iq-šu 7 GÚ 13.83333 ma-na ŠÀ.BA 3 ma-na AN.NA a-na É kà-ri-im ni-dí-in 15.33333 ma-na AN.NA mu-e-er-tum i-ba-ší ší-tí AN.NA-ki-kà 6 GÚ 55.5 ma-na 8.83333 GÍN.TA KÙ.BI-šu 46.83333 ma-na 4 {TÚG}ku-ta-nu SIG₅ a-na 1.66666 ma-na 5 GÍN ta-ad-nu KÙ.BABBAR-pí-kà 48.5 ma-na 3 GÍN ŠÀ.BA 42 ma-na KÙ.BABBAR ku-nu-ki-ni al-pì-lí na-áš-a-ku-um ší-tí KÙ.BABBAR-pí-kà KÙ.KI i-ba-ší KÙ.KI ni-da-an-ma a-na ma-lá té-er-tí-kà né-pá-áš 3 ANŠE.ḪI.A a-na 0.66666 ma-na 8 GÍN KÙ.BABBAR ta-ad-nu KÙ.BABBAR.BI-šu-nu al-pì-lí <gap> il₅-qé a-na-kam ga-ma-ar-šu mì-ma lá i-dí-šu-um 10 {TÚG}ku-ta-nu ša qá-tim al-pì-lí e-zi-ib-ni-a-tí KÙ.KI i-šu-an-na-ma za-ku-tám i-ša-pá-ra-ku-um